టిల్లీ అల్సెన్

చిన్నప్పుడే కథలు వ్రాయడము ప్రారంబించి, తర్వాత  20 ఏండ్లపాటు రచనా వ్యాసంగానికి దూరంగా వుండి, గ్రంథాలయాలనే విద్యాలయాలుగా వాడుకొని, పేదరికము, ఒంటరితనము, నిస్సహాయతలను కథావస్థువులుగా రచనలు చేసి ఎందరికో ఆదర్శంగా నిలచిన ధీర వనిత టిల్లీ ఆల్సెన్.

తల్లిదండ్రులు 
టిల్లీ ఆల్సెన్ తల్లిదండ్రులు విఫలమైన 1905 రష్యన్ విప్లవంలో పాల్గొన్నారు. అధికారుల కళ్ళు గప్పి అమెరికాకు కాందిశీకులుగా వచ్చారు. వారు మొదట నెబ్రాస్కాలో వ్వవసాయం ప్రారంభించారు. పంటలు పండలేదు. పొట్ట కూటికోసం ఒమాహో చేరారు. అక్కడ అనేక కూలి పనులు చేసుకుంటూ నెబ్రాస్కా సోషలిస్టు పార్టీకి స్టేట్ సెక్రట్రీ వరకు ఎదిగాడు ఆమె తండ్రి. అప్పుడే నెబ్రాస్కాలోనే పుట్టింది టిల్లీ. టిల్లీ తల్లి పేరు ఇడా. ఈమె నిరక్ష్యరాస్యురాలు. తనలో విప్లవ భావాలు ప్రవేశ పెట్టింది తన తల్లే నంటుంది టిల్లీ.

బాల్యము
పేదరికములో వున్నటిల్లీ పదిహేనవ ఏటనే స్కూలు మానేసి కుటుంబ పోషణ కొరకు సంపాదనలో పడింది. యంగ్ కమ్యూనిస్ట్ లీగ్ లో చేరి కాన్సాస్ నగరంలోని గిడ్డంగి కార్మికుల సమస్యల కొరకు ఉద్యమించింది. తన 19వ ఏట పేద కార్మికుల గురించి 'యోనోండియే' అనే నవల ప్రారంబించి, నాలుగు అద్యాయాలు వ్రాసి మానేసింది. ఆ సమయంలోనే ఆమెకి పెళ్ళిజరిగింది. కాని వారి పేదరికాన్ని భరించలేని ఆమె భర్త, భార్యా పిల్లల్ని వదిలేసి ఎటో వెళ్ళి పోయాడు.

పెళ్ళి 
1936లో ఆమె జాక్ అల్సెన్ ను రెండో పెళ్ళి చేసుకుంది. వారికి ముగ్గురు పిల్లలు కలిగారు. పిల్లల పెంపకము, రాజకీయాలతో సమయము దొరకక, తన రచనా వ్యాసంగాన్ని పక్కన పెట్టింది. బ్రతుకుతెరువు కొరకు ఒక ప్యాక్టరీలో పనిచేసింది. 1953లో తన చివరి కూతురు స్కూలుకు వెళ్ళింతర్వాత తాను వదిలేసిన రచనా వ్యాసంగాన్ని తిరిగి ప్రారంబించింది.

రచనావ్యాసంగము
1955 1956 కకీ స్టోన్ ఫోర్డ్ యూనివర్శిటీ ఫేలో షిప్ రాగా...... 1972 లో అచ్చయిన రెబెకా హార్టింగు డేవిస్ నవల లైఫ్ ఇన్ ది మిల్శ్' కు రాసిన ఉపోద్ఘాతం స్త్రీవాద, కార్మిక ఉద్యమాల్లో గొప్ప సంచలనం కలిగించింది. ఆ తర్వాత రెండేళ్ళకు తాను చిన్నప్పుడు అర్థాంతరంగా నిలిపేసిన 'యోనోడియో' పూరించి ప్రచురించింది.

ఇతర రచనలు
'ఐ స్టాండ్ హియర్ ఐరనింగ్' తో సహా ఆమె వ్రాసిన నాలుగు కథలూ వందలాది కథా సంకలనాల్లో చేరాయి. అవి ప్రపంచ వ్యాప్తంగా వివిధ భాషల్లోకి అనువదించ బడ్డాయి. తాను ఎక్కువగా చదువుకోక పోయినా, పేదరికము అనుభవిస్తున్నా... పేదరికము, ఒంటరితనము, నిస్సహాయతా వంటి కథా వస్తువులను ఎన్నుకొని రచనలు చేసి ఎందరికో ఆదర్శంగా నిలిచిన ధీర వనిత టిల్లీ ఆల్సెన్. 'రిడిల్   కథలో ఒక పివ్లవ తరం గురించి వ్రాశారు. ఆమె వ్రాసిన వ్యాస సంకలనము సెలెన్స్ స్" 1978లో అచ్చయింది.  1961 లో "టెల్ మీ అ రిడిల్ " 1961 లో అచ్చయింది. 
ప్రత్యేక గౌరవము
అతి తక్కువగా వ్రాసి అత్యంత గౌరవము సంపాదించిన రచయిత్రి టిల్లీ ఆల్సెన్. సాటి రచయితలకు ఆమెపట్ల ఆరాధన భావం కలిగివుంటారు. రచయిత్రులయిన స్త్రీలకున్న సమస్యలనేకం. ఉద్యోగం చెయ్యాలి., సంపాదించాలి, పిల్లల ఆలనా పాలనా చూడాలి, రోజువారి చాకిరీతో పాటు రచనకు కూడా కొంత సమయము కేటాయించాలి.... ఈమె భావన.

చివరి రోజులు
కాలిఫోర్నియాలో తన చిన్నకూతురు చెంతకు చేరునంతవరకు, శాన్ ఫ్రాన్సిస్కో లోనే తన 85 వ ఏటివరకు గడిపింది. ఆల్సెన్ 2007, జనవరి 1 న మరణించింది.

పరిశోధనా వనరులు
 Tillie Olsen Papers, 1930-1990 (call number M0667; ca. 62 linear ft.) are housed in the Department of Special Collections and University Archives at Stanford University Libraries
ముక్తవరం పార్థ సారథి సంకలనము చేసిన ప్రపంచ రచయిత్రుల కథలు '' అనే పుస్తకములో మొదటి కథ.

ఇతర లింకులు
 Tillie Olsen Film Project 
 Biography on GradeSaver
 Bibliography from Creighton University
 Obituary/appreciation by Anthony Dawahare in Reconstruction 8.1, 2008
 "Tillie Olsen" by Abigail Martin in the Western Writers Series Digital Editions at Boise State University
 Better Red: The Writing and Resistance of Tillie Olsen and Meridel Le Sueur by Constance Coiner

1913 జననాలు
2007 మరణాలు
జీవిష్ అమెరికన్ రచయిత్రులు
USA కమ్యూనిస్ట్ పార్టీ రచయితలు
కమ్యూనిస్ట్ రచయిత్రులు
ఆంగ్ల రచయితలు
రచయిత్రులు